**Ministru kabineta rīkojuma projekta**

**“****Par nekustamo īpašumu Drabešu pagastā, Amatas novadā pirkšanu Zemessardzes mācību infrastruktūras attīstībai un paplašināšanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Zemessardzes mācību infrastruktūras attīstībai un mācību teritorijas paplašināšanai juridiskai personai piederošus nekustamos īpašumus Drabešu pagastā, Amatas novadā.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.  Ministru kabineta 2019. gada 16. aprīļa sēdes protokollēmums, AM informatīvais ziņojums “Par Zemessardzes mācību infrastruktūras attīstību Amatas novadā” (prot. Nr. 20, 31. §, TA-621) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktu AM plāno Nacionālo bruņoto spēku (turpmāk – NBS) vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem.  Ministru kabinets 2019. gada 16. aprīļa sēdē (prot. Nr. 20, 31. §, TA-621) ir pieņēmis konceptuālu lēmumu atbalstīt Zemessardzes mācību infrastruktūras attīstību Amatas novadā.  Nacionālo bruņoto spēku mācību centru, poligonu un šautuvju kapacitāte šobrīd ir nepietiekama. Lai uzlabotu NBS mācību procesu un NBS vienību kaujas gatavību, nepieciešams veidot reģionos jaunas apmācību vietas, kā arī paplašināt un attīstīt jau esošās.  Īstenojot militārā objekta “Poligons” Drabešu pagastā, Amatas novadā attīstību – esošās mācību šautuves un atbalsta infrastruktūras izbūvi un pilnveidošanu, nodrošinot atbilstošus drošības pasākumus, kas veicami militāro vienību kaujas šaušanas vietās, kā arī kopējo mācību norises vietas teritorijas paplašināšanu, nepieciešams atsavināt valsts aizsardzības uzdevumu īstenošanai divus nekustamos īpašumus, kas robežojas ar objektu “Poligons”. Tādējādi, saskaņā ar Likuma 2. pantu valsts aizsardzības vajadzībām – objekta “Poligons” infrastruktūras paplašināšanai un attīstībai – ir nepieciešams atsavināt nekustamos īpašumus “Astītes” un “Astītes-3” Drabešu pagastā, Amatas novadā un atsavināšana ir vienīgais veids, lai sasniegtu šo mērķi.  Aizsardzības ministrijas informatīvajā ziņojumā “Par Zemessardzes mācību infrastruktūras attīstību Amatas novadā” (prot. Nr. 20, 31. §, TA-621) ir sniegts izvērtējums un pamatojums nepieciešamo nekustamo īpašumu, tai skaitā rīkojuma projektā minēto nekustamo īpašumu atsavināšanai valsts aizsardzības vajadzībām un secināts, ka atsavināšana ir vienīgais veids mērķa sasniegšanai.  Nekustamais īpašums **“Astītes”** Drabešu pagastā, Amatas novadā (kadastra Nr. 4246 002 0147) 18 ha kopplatībā robežojas ar valsts īpašumā AM valdījumā esošā NBS militārā objekta “Poligons” teritoriju un sastāv no:   1. zemes vienības (kadastra apzīmējums 4246 002 0147) 6,7 ha platībā; 2. zemes vienības (kadastra apzīmējums 4246 002 0149) 4,9 ha platībā; 3. zemes vienības (kadastra apzīmējums 4246 002 0150) 6,4 ha platībā.   Juridiskās personas SIA “Vidzemes Mežsaimnieks” īpašuma tiesības uz nekustamo īpašumu ir nostiprinātas Vidzemes rajona tiesas Drabešu pagasta zemesgrāmatas nodalījumā Nr. 225 (ieraksts izdarīts 2005. gada 18. jūlijā).  Nekustamā īpašuma valsts kadastra informācijas sistēmā (turpmāk – NĪVKIS) nekustamā īpašuma **“Astītes”** sastāvā esošajām zemes vienībām ir reģistrēti šādi apgrūtinājumi:   1. zemes vienības (kadastra apzīmējums 4246 002 0147) apgrūtinājums – nacionālā parka neitrālās zonas teritorija – 6,7000 ha platībā; 2. zemes vienības (kadastra apzīmējums 4246 002 0149) apgrūtinājumi:  * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,5000 ha platībā; * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,1000 ha platībā; * nacionālā parka ainavu aizsardzības zonas teritorija – 4,9000 ha platībā;  1. zemes vienības (kadastra apzīmējums 4246 002 0150) apgrūtinājumi:  * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,3000 ha platībā; * aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,1000 ha platībā; * nacionālā parka ainavu aizsardzības zonas teritorija – 6,4000 ha platībā.   Nekustamais īpašums **“Astītes - 3”** Drabešu pagastā, Amatas novadā (kadastra Nr. 4246 002 0411) 4,2 ha platībā robežojas ar valsts īpašumā AM valdījumā esošā NBS militārā objekta “Poligons” teritoriju un sastāv no:   1. zemes vienības (kadastra apzīmējums 4246 002 0411) 2,1 ha platībā; 2. zemes vienības (kadastra apzīmējums 4246 002 0412) 2,1 ha platībā.   Juridiskās personas SIA “Vidzemes Mežsaimnieks” īpašuma tiesības uz nekustamo īpašumu ir nostiprinātas Vidzemes rajona tiesas Drabešu pagasta zemesgrāmatas nodalījumā Nr. 100000209701 (ieraksts izdarīts 2006. gada 3. aprīlī).  Nekustamā īpašuma valsts kadastra informācijas sistēmā nekustamā īpašuma **“Astītes - 3”** sastāvā esošajām zemes vienībām ir reģistrēti šādi apgrūtinājumi:   1. zemes vienības (kadastra apzīmējums 4246 002 0411) apgrūtinājumi:  * ūdensteces aizsargjoslas teritorija – 0,9000 ha platībā; * tauvas joslas teritorija gar upi – 0,1000 ha platībā; * aizsargjoslas teritorija gar autoceļu – 0,8000 ha platībā; * nacionālā parka neitrālās zonas teritorija – 2,1000 ha platībā;  1. zemes vienības (kadastra apzīmējums 4246 002 0412) apgrūtinājumi:  * nacionālā parka neitrālās zonas teritorija – 2,1000 ha platībā; * ceļa servitūta teritorija – 0,0200 ha platībā.   Izmantojot nekustamo īpašumu NBS mācībām un attīstot nepieciešamo militāro infrastruktūru, AM ievēros NĪVKS un zemesgrāmatā reģistrētos apgrūtinājumus un tai ir saistoša Aizsargjoslu likumā noteiktā kārtība atbilstoši aizsargjoslu veidam.  Zemes vienībai (kadastra apzīmējums 4246 002 0412) noteiktais apgrūtinājums – ceļa servitūta teritorija – atrodas pie zemes vienības un paplašināmā Zemessardzes mācību poligona ārējās robežas, poligona aizsardzības zonā un, izmantojot nekustamo īpašumu valsts aizsardzības uzdevumu īstenošanai, organizējot NBS apmācību procesu poligonā, tiks ņemta vērā ceļa servitūta teritorija un tiks plānots neierobežot tiesības izmantot servitūta ceļu.  Dabas datu pārvaldības sistēmā “Ozols” reģistrētas šādas funkcionālās zonas nekustamiem īpašumiem Drabešu pagastā, Amatas novadā:   1. “Astītes” (kadastra Nr. 4246 002 0147) sastāvā esošajiem zemesgabaliem:  * zemes vienībai ar kadastra apzīmējumu 42460020147 - neitrālā zona; * zemes vienībai ar kadastra apzīmējumu 42460020149 - ainavu aizsardzības zona; * zemes vienībai ar kadastra apzīmējumu 42460020150 - ainavu aizsardzības zona;  1. “Astītes - 3” (kadastra Nr. 4246 002 0411) sastāvā esošajiem zemesgabaliem:  * zemes vienībai ar kadastra apzīmējumu 42460020411 – neitrālā zona; * zemes vienībai ar kadastra apzīmējumu 42460020412 – ainavu aizsardzības zona.   Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 15. jūlijā īpašniekam ir nosūtīts paziņojums par nekustamā īpašuma atsavināšanas nepieciešamību (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-4622).  Nekustamo īpašumu īpašnieks 2019. gada 13. augusta vēstulē ir lūdzis iekļaut vērtējumā īpašumā esošos ģeoloģiskos aktīvus (Nr. IEN/2019-4701). Lai varētu objektīvi novērtēt derīgos izrakteņu taisnīgas atlīdzības noteikšanai, Centrs vērsās “Latvijas īpašumu vērtētāju asociācijā” (turpmāk – LĪVA). Saistībā ar ģeoloģiskajiem aktīviem Centrs 2020. gada 26. maijā saņēma LĪVA atzinumu, kurā tika norādīts, ka derīgo izrakteņu fiziskā esamība negarantē to izstrādes pieejamību (Nr. IEN/2020-3257). LĪVA, izskatot nekustamo īpašumu īpašnieka iesniegtos dokumentus, kas raksturo nekustamos īpašumus, norādīja, ka īpašnieka iesniegtajos dokumentos nav analizēta derīgo izrakteņu ieguves juridiskā iespējamība, ekonomiskais un tehnoloģiskais pamatojums. Tāpat LĪVA norādīja uz zaudējumu esamības pierādīšanas nepieciešamību un informēja par dokumentiem, kas varētu raksturot derīgo izrakteņu potenciālo esamību vērtējamā objektā. Centrs 2020. gada 10. jūnijā nosūtīja īpašniekam SIA “Vidzemes Mežsaimnieks” vēstuli (Nr. NOS/2020-3717), aicinot iesniegt dokumentus, kas pierāda zaudējumu esamību. Nekustamo īpašumu īpašnieks uz iepriekš minēto Centra vēstuli atbildi nav sniedzis un papildu dokumentus nav iesniedzis.  Taisnīgas atlīdzības noteikšanas komisija (turpmāk – Komisija) 2020. gada 24. jūlija sēdē (protokols Nr. 12), ņemot vērā nekustamo īpašumu īpašnieka iepriekš iesniegtos dokumentus un LĪVA atzinumu, nekonstatēja zaudējumus saistībā ar derīgajiem izrakteņiem nekustamajos īpašumos, kas būtu iekļaujami atlīdzībā. Komisija aprēķināja atlīdzību par nekustamo īpašumu atsavināšanu, kas atbilst sertificēta nekustamā īpašuma vērtētāja noteiktajām nekustamo īpašumu tirgus vērtībām un kompensējamo zaudējumu aprēķinam. SIA “Vestabalt” novērtējumi saņemti Centrā 2020. gada 14. jūlijā (Nr. IEN/2020-4461 un Nr. IEN/2020-4462).  Aprēķināta atlīdzība par nekustamā īpašuma **“Astītes”** (kadastra numurs 4246 002 0147) sastāvā esošajām zemes vienībām (kadastra apzīmējumi 4246 002 0147, 4246 002 0149 un 4246 002 0150), kopējā platība 18,0 ha, nosakot to 61 643 *euro* apmērā (sešdesmit viens tūkstotis seši simti četrdesmit trīs *euro*), kas ietver:   1. tirgus vērtību 22 300 *euro* (divdesmit divi tūkstoši trīs simti *euro*); 2. atlīdzību par zaudējumiem saistībā ar jaunaudžu stādīšanu un/vai kopšanas aizvietošanu un meža audzes izmantošanas iespēju zudumu 39 343 *euro* (trīsdesmit deviņi tūkstoši trīs simti četrdesmit trīs *euro*)     Aprēķināta atlīdzība par nekustamā īpašuma **“Astītes-3”**, Drabešu pagastā, Amatas novadā (kadastra numurs 4246 002 0411) sastāvā esošajām zemes vienībām (kadastra apzīmējumi 4246 002 0411 un 4246 002 0412), kopējā platība 4,2 ha, nosakot to 27 660 *euro* apmērā (divdesmit septiņi tūkstoši seši simti sešdesmit *euro*), kas ietver:   * 1. tirgus vērtību 5 300 *euro* (pieci tūkstoši trīs simti *euro*);   2. atlīdzību par zaudējumiem saistībā ar jaunaudžu stādīšanu un/vai kopšanas aizvietošanu un meža audzes izmantošanas iespēju zudumu ir 22 360*euro* (divdesmit divi tūkstoši trīs simti sešdesmit *euro*).   Aprēķinos tiek ņemts vērā, ka nekustamajos īpašumos “Astītes” un “Astītes - 3” meža apsaimniekošanu reglamentē Ministru kabineta noteikumi Nr. 317 “Gaujas Nacionālā parka individuālie aizsardzības un izmantošanas noteikumi”. Atlīdzība par zaudējumiem, kas nekustamā īpašuma īpašniekam nodarīti saistībā ar nekustamo īpašumu atsavināšanu ir aprēķināta pie nosacījuma, ka audzes galvenās cirtes kārtībā tiks nocirstas, ievērojot Ministru kabineta noteikumu Nr. 317 “Gaujas Nacionālā parka individuālie aizsardzības un izmantošanas noteikumi” prasības.  2020. gada 5. augustā īpašniekam SIA “Vidzemes Mežsaimnieks” tika nosūtīta nekustamo īpašumu novērtējumu kopija un uzaicinājums piedalīties atlīdzības izvērtēšanas sēdē 2020. gada 16. septembrī (Centra reģ. Nr. NOS/2020-5038).  2020. gada 10. augustā Centrā tika saņemts īpašnieka SIA “Vidzemes Mežsaimnieks” iesniegums (Centra reģ. Nr. IEN/2020-5034), kurā norādīts, ka īpašnieks aprēķinātajai atlīdzībai piekrīt un komisijas sēdē par atlīdzības izvērtēšanu nepiedalīsies.  Tādējādi Komisija 2020. gada 12. augusta sēdē (protokols Nr. 13) ir apstiprinājusi augstāk norādīto atlīdzību par nekustamo īpašumu atsavināšanu.  Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 9. oktobra lēmumu Nr. 1/1-24.2/181 “Par taisnīgas atlīdzības apmēra apstiprināšanu par sabiedrības vajadzībām nepieciešamām nekustamā īpašuma “Astītes” Drabešu pagastā, Amatas novadā, kadastra numurs 4246 002 0147, sastāvā esošām zemes vienībām ar kadastra apzīmējumiem 4246 002 0147, 4246 002 0149 un 4246 002 0150 (kopējā platība 18,0 ha) un nekustamā īpašuma “Astītes-3” Drabešu pagastā, Amatas novadā, kadastra numurs 4246 002 0411, sastāvā esošām zemes vienībām ar kadastra apzīmējumiem 4246 002 0411 un 4246 002 0412 (kopējā platība 4,2 ha)” ir apstiprinājusi Komisijas aprēķināto taisnīgas atlīdzības apmēru.  Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc nekustamo īpašumu iegādes valsts īpašumtiesības AM personā uz nekustamajiem īpašumiem tiks nostiprinātas zemesgrāmatā.  Ņemot vērā iepriekšminēto, AM ir izstrādājusi MK rīkojuma projektu “ Par nekustamo īpašumu Drabešu pagastā, Amatas novadā pirkšanu Zemessardzes mācību infrastruktūras attīstībai un paplašināšanai ”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādē ir izmantoti dokumenti, kas satur fiziskas personas datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.  Fiziskās personas datus saturošais dokuments paredzēts šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskā persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

Zeltzaķe 27337341

Ilze.Zeltzake@vamoic.gov.lv